62020TO0742_INF
A Törvényszék elnökének 2021. március 19‑i végzése –Indofil Industries (Netherlands) kontra Bizottság
(T‑742/20. R. sz. ügy)
„Ideiglenes intézkedés iránti kérelem – Növényvédő szerek – 1107/2009/EK rendelet – (EU) 2020/2087 végrehajtási rendelet – A mankozeb hatóanyag jóváhagyásának meg nem hosszabbítása – Végrehajtás felfüggesztése iránti kérelem – A sürgősség hiánya”
1.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Súlyos és helyrehozhatatlan kár – Vagyoni kár – A kár súlyossága – A felperes társaság létét veszélyeztetni képes helyzet – A méretére és a forgalmára, valamint azon csoport helyzetére tekintettel történő értékelés, amelyhez tartozik – Erőteljesen szabályozott piacokon való működés – Az egyes ügyek sajátos körülményeinek figyelembevétele
(EUMSZ 278. és EUMSZ 279. cikk)
(lásd: 31., 32., 36., 37. pont)
2.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Vagyoni kár – A kár súlyossága – Az érintett vállalkozás méretére vonatkozó információk hiányában történő értékelés – A vállalkozást állítólag azon kötelezettségből eredően ért, objektíve jelentős vagyoni kár, hogy nem alkalmas időn belül hozzon üzleti döntést – Nagymértékben szabályozott piacon működő vállalkozás által szokásosan viselendő kockázat
(EUMSZ 278. és EUMSZ 279. cikk)
(lásd: 33., 34. és 42. pont)
3.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Vagyoni kár – A piaci részesedések visszafordíthatatlan módosulása – Bennfoglaltság – Feltételek – A vállalkozás méretére és azon csoport helyzetére tekintettel történő értékelés, amelyhez a vállalkozás tartozik
(EUMSZ 278. és EUMSZ 279. cikk)
(lásd: 52., 54. pont)
Tárgy
Az EUMSZ 278. és EUMSZ 279. cikk alapján a mankozeb hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti meg nem hosszabbításáról, valamint az 540/2011/EU bizottsági végrehajtási rendelet mellékletének módosításáról szóló (EU) 2020/2087 bizottsági végrehajtási rendelet (HL 2020. L 423., 50. o.) végrehajtásának felfüggesztése iránt benyújtott kérelem.
Rendelkező rész
1)
A Törvényszék elnöke az ideiglenes intézkedés iránti kérelmet elutasítja.
2)
A Törvényszék elnöke a költségekről jelenleg nem határoz.